**หลักการและเหตุผล**

 ตามที่ยุทธศาสตร์ชาติได้กำหนดวิสัยทัศน์ในการพัฒนาประเทศ เพื่อให้ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียงที่มุ่งเน้นการสร้างความสมดุลระหว่างการพัฒนาความมั่นคง เศรษฐกิจ สังคม และสิ่งแวดล้อม โดยการมีส่วนร่วมของทุกภาคส่วน ประกอบด้วยยุทธศาสตร์ชาติ 6 ด้าน ได้แก่ 1) ด้านความั่นคง 2 ) ด้านการสร้างความสามารถในการแข่งขัน 3) ด้านการพัฒนาและเสริมสร้างศักยภาพทรัพยากรมนุษย์ 4) ด้านการสร้างโอกาสและความเสมอภาคทางสังคม 5) ด้านการสร้างการเติมโตบนคุณภาพชีวิตที่เป็นมิตรกับสิ่งแวดล้อม และ 6) ด้านการปรับสมดุลและพัฒนาระบบการบริหารจัดการภาครัฐ นั้น

 กระทรวงศึกษาธิการได้ดำเนินการขับเคลื่อนแผนการศึกษาแห่งชาติ พ.ศ. 2560-2579 ตามยุทธศาสตร์ชาติดังกล่าว เพื่อให้คนไทยทุกคนได้รับการศึกษาและเรียนรูตลอดชีวิตอย่างมีคุณภาพดำรงชีวิตอย่างเป็นสุข สอดคล้องกับหลักปรัชญาของเศรษฐกิจพอเพียง และการเปลี่ยนแปลงของโลกศตวรรษที่ 21 เพื่อพัฒนาทรัพยากรมนุษย์ที่มีคุณภาพรองรับการพัฒนาประเทศด้านต่าง ๆ โดยสำนักงานคณะกรรมการการอาชีวศึกษา และทุกหน่วยงานที่เกี่ยวข้องกับการจัดการศึกษาเร่งดำเนินการตามยุทธศาสตร์ที่กำหนด ทั้งการจัดการศึกษาเพื่อความมั่นคง และการผลิตและพัฒนากำลังคนเพื่อสร้างขีดความสามารรถในการแข่งขัน การพัฒนาศักยภาพคนทุกช่วงวัย และการสร้างโอกาส ความเสมอภาค และความเท่าเทียมทางการศึกษา รวมทั้งการสร้างความรู้และความเข้าใจในทิศทางการพัฒนาที่ถูกต้องและชัดเจน สามารถคับเคลื่อนการนำนโยบายสู่การปฏิบัติได้อย่างเป็นรูปธรรม

เนื่องจากการอาชีวศึกษาเป็นการจัดการศึกษาที่มุ่งเน้นการปฏิบัติเพื่อสร้างทักษะอาชีพให้กับผู้เรียนการจัดการศึกษาจึงมุ่งเน้นที่การบูรณาการสู่การปฏิบัติเป็นจิตพิสัยในแต่ละรายวิชาที่มีการบูรณาการปรัชญาของเศรษฐกิจพอเพียง พร้อมกับจัดกิจกรรมเสริมหลักสูตรที่ต่อยอดจากการเรียนรู้ในชั้นเรียนและกิจกรรมพัฒนาผู้เรียนควรมุ่งเน้นการจัดการที่สอดคล้องกับหลักเศรษฐกิจพอเพียง คือ 1. **พอประมาณ**กับศักยภาพของผู้เรียน พอประมาณกับภูมิสังคมของโรงเรียนและชุมชนที่ตั้งฝึกให้ผู้เรียนคิดเป็นทำเป็นอย่าง**มีเหตุผล**และ**มีภูมิคุ้มกัน**ในด้านต่าง ๆ โดยการดำเนินกิจการต้องนำไปสู่ความยั่งยืนของผล 2. ส่งเสริมให้ผู้เรียนใช้**ความรู้** อย่างรอบคอบ ระมัดระวัง ฝึกการทำงานร่วมกับผู้อื่น **มีคุณธรรม**มีความรับผิดชอบ ซื่อสัตย์สุจริต ไม่เอารัดเอาเปรียบผู้อื่น อดทน มีความพากเพียร มีวินัย มีสัมมาคารวะรู้จักทำประโยชน์ให้กับสังคม ร่วมดูแลรักษาสิ่งแวดล้อมและสืบสานวัฒนธรรมไทย โดยมุ่งเน้นผลที่เกิดขึ้นอย่างสมดุลและยั่งยืนใน 4 มิติ ได้แก่ ด้านเศรษฐกิจ ด้านสังคม ด้านสิ่งแวดล้อมและด้านวัฒนธรรม

 ในการนี้ วิทยาลัยเทคนิคจะนะ มีวิสัยทัศน์ มุ่งจัดการศึกษาเพื่อผลิตกำลังคนด้านวิชาชีพที่หลากหลาย ให้มีฝีมือควบคู่คุณธรรม ตรงตามความต้องการของตลาดแรงงาน น้อมนำหลักปรัชญาของเศรษฐกิจพอเพียง สู่มาตรฐานสากล เพื่อให้การดำเนินการเป็นไปตามแผนพัฒนาการจัดการศึกษา ประจำปี พ.ศ. 2560 – 2563 ของวิทยาลัยฯ จึงได้จัดโครงการ.................................................................................................................. ประจำปีงบประมาณ พ.ศ. 2562 เพื่อ...........................................................................................................................................................